rejauldu/bengali-wikipedia huggingface dataset:
সুস্মিতা আনিস একজন বাংলাদেশী নজরুল সঙ্গীত শিল্পী। তিনি আধুনিক বাংলা গান এবং হালকা শাস্ত্রীয় সঙ্গীত সহ বিভিন্ন সংগীত শৈলী সাথে জুড়ে আছেন। তিনি ফিরোজা বেগমের ভাগ্নী।   সংক্ষিপ্ত জীবনী  সুস্মিতা পাঁচ বছর বয়সে ফিরোজা বেগমের কাছ থেকে সঙ্গীত চর্চা শুরু করেন।  তিনি নজরুল সঙ্গীত এবং আধুনিক বাঙালি গানের জন্য বিখ্যাত। তিনি ১৯৭৬ সালে নজরুল সঙ্গীতে বাংলাদেশ টেলিভিশনের বার্ষিক জাতীয় প্রতিযোগিতায় নতুন কুঁড়িতে প্রথম পুরস্কার জিতেছিলেন। সুস্মিতা অল্প বয়সে রাষ্ট্রীয় মালিকানাধীন জাতীয় সম্প্রচার সংস্থা বাংলাদেশ টেলিভিশন (বিটিভি) তে নিয়মিতভাবে কাজ করছেন।   ফিরোজা বেগম সংরক্ষাণাগার  ফিরোজা বেগমের মৃত্যুর প্রথম বার্ষিকী স্মরণে ৯ সেপ্টেম্বর ২০১৫ তারিখে ফিরোজা বেগমের জীবন ও তার কাজকর্ম নিয়ে সুস্মিতা ফিরোজা বেগম আর্কাইভ চালু করেছিলেন। যেখানে ফিরোজার সঙ্গীত ও বক্তৃতা রেকর্ডিং সহ মঞ্চ অনুষ্ঠানের ভিডিও সংরক্ষণ করেছেন। এই সংগ্রহগুলি সুস্মিতার ওয়েবসাইটে যাবে।   তথ্যসূত্র    বহিঃসংযোগ     বিষয়শ্রেণী:ইংরেজি ভাষার বহিঃসংযোগ থাকা নিবন্ধ বিষয়শ্রেণী:জীবিত ব্যক্তি বিষয়শ্রেণী:বাংলাদেশী গায়িকা বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশী সুরকার বিষয়শ্রেণী:২১শ শতাব্দীর বাংলাদেশী সঙ্গীতশিল্পী বিষয়শ্রেণী:ঢাকা জেলার ব্যক্তি বিষয়শ্রেণী:২০শ শতাব্দীর বাংলাদেশী সঙ্গীতশিল্পী
320px|thumb|বিলিরুবিন  হিম (হিমগ্লোবিনের লৌহযুক্ত প্রস্থেটিক গ্রুপ) ভেঙে যে সমস্ত বর্জপদার্থ তৈরি হয় হলুদ পিত্ত রঙ্গক বিলিরুবিন তাদের অন্যতম (আরেকটি হল কার্বন মনোক্সাইড)। বিলিরুবিন বিজারিত হলে সবুজ বিলিভার্ডিন তৈরি হয়।  রক্তের বিলিরুবিন যকৃতে গ্লুকো-ইউরোনিক অ্যাসিডযুক্ত হয়ে জলদ্রাব্য হয় এবং পিত্তের মাধ্যমে ক্ষুদ্রান্ত্র পৌছায়। সেখানে ব্যক্টেরিয়া দ্বারা অর্ধেক বিলিরুবিন থেকে ইউরোবিলিনোজেন উৎপন্ন হয় যা অন্ত্র থেকে শোষিত হয়ে শেষে হলুদ ইউরোবিলিন হিসাবে মূত্রে (প্রস্রাব/পেচ্ছাপ) পৌছায় বলে মূত্রের রং হলুদ। পায়খানার রং হল হলুদ বিলরুবিন ও খয়েরী স্টারকোবিলিনের মিশ্রণ। ইউরোবিলিনোজেন অন্ত্রে থেকে গেলে জারিত হয়ে খয়েরী স্টারকোবিলিন তৈরি করে।  দেহে বিলরুবিন বেশি হলে তাকে জন্ডিস বলে।  বিপাক thumb|upright=1.15|left|Heme metabolism  মোট বিলিরুবিন = প্রত্যক্ষ বিলিরুবিন + পরোক্ষ বিলিরুবিন   তথ্যসূত্র   বিষয়শ্রেণী:জৈব রঙ্গক পদার্থ বিষয়শ্রেণী:যকৃৎবিজ্ঞান বিষয়শ্রেণী:বিপাক
১৪নং ওয়ার্ড বাংলাদেশের বরিশাল সিটি কর্পোরেশনের আওতাধীন একটি ওয়ার্ড।   আয়তন  বরিশাল সিটি কর্পোরেশনের ১৪নং ওয়ার্ডের আয়তন ০.৪৯ বর্গ কিলোমিটার।   জনসংখ্যা  ২০১১ সালের আদমশুমারি অনুযায়ী ১৪নং ওয়ার্ডের জনসংখ্যা ৮,৩২১ জন। এর মধ্যে পুরুষ ৪,০৯৯ জন এবং মহিলা ৪,২২২ জন। মোট পরিবার ১,৮৭২টি।   অবস্থান ও সীমানা    প্রশাসনিক কাঠামো  বরিশাল সিটি কর্পোরেশনের আওতাধীন ১৪নং ওয়ার্ডের প্রশাসনিক কার্যক্রম কোতোয়ালী মডেল থানার আওতাধীন এবং এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।   শিক্ষা  ২০১১ সালের আদমশুমারি অনুযায়ী ১৪নং ওয়ার্ডের সাক্ষরতার হার ৮৫.৬%।   আরও দেখুন   কোতোয়ালী থানা, বরিশাল  বরিশাল সিটি কর্পোরেশন  বরিশাল জেলা   তথ্যসূত্র    বহিঃসংযোগ   বিষয়শ্রেণী:বরিশাল সিটি কর্পোরেশনের ওয়ার্ড
বাংলাদেশ আওয়ামী লীগের সাধারণ সম্পাদক হলেন বাংলাদেশের এই রাজনৈতিক সংগঠনের নির্বাহী কর্মকর্তা। তিনি সংগঠনের কর্মসচিব হিসেবে সকল বিভাগীয় কার্যাবলির জন্য আদেশ বা উপদেশ প্রদান করেন। তিনি সংগঠনের কার্যনির্বাহী সংসদের অনুমোদন সাপেক্ষে সংগঠনটির কর্মী নিয়োগ বা বরখাস্ত থেকে শুরু করে সমস্ত বিষয়াদি দেখাশোনা করেন। তিনি নির্বাচনকালীন দলটির ব্যয় বিবরণীসহ বিভিন্ন নথিপত্র সত্যায়ন ছাড়াও দলের সভাপতির সাথে পরামর্শক্রমে দলের সাংগঠনিক সম্পাদকদের মধ্যে দায়িত্ব বণ্টন করে থাকেন।  সাধারণ সম্পাদকদের তালিকা ক্রমিকআলোকচিত্রনামযোগদানঅব্যাহতি১60pxশামসুল হক১৯৪৯১৯৫৩২60pxশেখ মুজিবুর রহমান১৯৫৩১৯৬৬৩60pxতাজউদ্দীন আহমদ১৯৬৬১৯৭২৪60pxজিল্লুর রহমান১৯৭২  ১৯৭৬ সৈয়দা সাজেদা চৌধুরী (ভারপ্রাপ্ত)  ১৯৭৮ আব্দুর রাজ্জাক  ১৯৮১ আব্দুর রাজ্জাক  ১৯৮২ - ১৯৯২ (দুই মেয়াদ) সৈয়দা সাজেদা চৌধুরী ২০০২৫60pxআব্দুল জলিল২০০২২০০৯৬60pxসৈয়দ আশরাফুল ইসলাম২০০৯২৩ অক্টোবর ২০১৬৭60pxওবায়দুল কাদের ২৩ অক্টোবর ২০১৬বর্তমান  তথ্যসূত্র  বিষয়শ্রেণী:বাংলাদেশ আওয়ামী লীগ বিষয়শ্রেণী:বাংলাদেশ আওয়ামী লীগের রাজনীতিবিদ
নতুন পাতা দীনেন গুপ্ত পরিচালিত ১৯৬৯ সালের বাংলা ভাষার ভারতীয় নাট্য চলচ্চিত্র। এতে শ্রেষ্ঠাংশে অভিনয় করেন আরতি গঙ্গোপাধ্যায়, কাজল গুপ্ত, শম্ভু মিত্র, শমিত ভঞ্জ, উমানাথ ভট্টাচার্য্য, সুনীল বন্দ্যোপাধ্যায় ও জহর রায়। চলচ্চিত্রটি ১৯৬৯ সালের ২৮শে ফেব্রুয়ারি মুক্তি পায়। এটি ১৭তম জাতীয় চলচ্চিত্র পুরস্কারে শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্য পদক ও ৩৩তম বার্ষিক বিএফজেএ পুরস্কারে ৭ম শ্রেষ্ঠ ভারতীয় চলচ্চিত্র বিভাগে পুরস্কার অর্জন করে।  অভিনয়শিল্পীদল  আরতি গঙ্গোপাধ্যায় - সাবিত্রী  কাজল গুপ্ত - উত্তমা  শম্ভু মিত্র - জ্যাঠামশাই  সমিত ভঞ্জ - সুনীল  উমানাথ ভট্টাচার্য্য - বিনোদবিহারী  ইন্দ্রনাথ চট্টোপাধ্যায় - রাজন  সুনীল বন্দ্যোপাধ্যায় - ভিকু  জহর রায়  চিন্ময় রায় - হরু ঘটক  গোরহরি চক্রবর্ত্তী - মালি  অলোক দাস - নন্তু  অশোক দাস - মন্তু  ইন্দ্র রায়  শ্রীমান বাপি - সুভাষ  মুরারী মোহন বন্দ্যোপাধ্যায়   সুনীল কুমার বন্দ্যোপাধ্যায়   হৃষিকেশ চট্টোপাধ্যায়   প্রদীপ কুন্ডু  শম্ভু বসু  তপন চট্টোপাধ্যায়   সমীর পাল - পিওন  অজিতেশ বন্দ্যোপাধ্যায় - কেশব  শিপ্রা মিত্র - সুনীলের মা  গীতা দে - জ্যাঠাইমা  আশা দেবী - ঠাকুরমা  রুবি মিত্র - উমার মা  শিখা রায়চৌধুরী - উমা  নীনা সেনগুপ্ত - গীতা  শেফালী বন্দ্যোপাধ্যায় - গীতার মা  শ্যামলী দাস - শোভা  বাসন্তী চট্টোপাধ্যায় - পলাদি  রুমা রায়চৌধুরী  ঝুমা রায়চৌধুরী   গৌরী সরকার  ভারতী দাস  প্রমীলা ত্রিদেবী - প্রতিবেশী  সঙ্গীত নতুন পাতা চলচ্চিত্রের সঙ্গীত পরিচালনা করেছেন বাহাদুর খান।   পুরস্কার  বছর পুরস্কার বিভাগ মনোনীত ফলাফল  ১৯৭০ ১৭তম জাতীয় চলচ্চিত্র পুরস্কার শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্য পদক দীনেন গুপ্ত   ৩৩তম বার্ষিক বিএফজেএ পুরস্কার ৭ম শ্রেষ্ঠ ভারতীয় চলচ্চিত্র নতুন পাতা     তথ্যসূত্র    বহিঃসংযোগ     বিষয়শ্রেণী:১৯৬৯-এর চলচ্চিত্র বিষয়শ্রেণী:১৯৬০-এর দশকের নাট্য চলচ্চিত্র বিষয়শ্রেণী:১৯৬০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:দীনেন গুপ্ত পরিচালিত চলচ্চিত্র বিষয়শ্রেণী:বাহাদুর খান সুরারোপিত চলচ্চিত্র বিষয়শ্রেণী:শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
আমিন মন্ত্রিসভা পাকিস্তানের পূর্বাঞ্চলীয় প্রদেশ পূর্ববঙ্গে (পরবর্তীতে পূর্ব পাকিস্তান হিসেবে নামকরণ) গঠিত দ্বিতীয় মন্ত্রিসভা। এটি ১৯৪৮ সালে পাকিস্তান মুসলিম লীগের নেতা ও পূর্ববঙ্গের প্রধানমন্ত্রী খাজা নাজিমুদ্দিনের গভর্নর জেনারেল হওয়ার পর নুরুল আমিনের নেতৃত্বে গঠিত হয়ে প্রায় পাঁচ বছর পর্যন্ত স্থায়ী ছিল যা পরবর্তীতে তৃতীয় হক মন্ত্রিসভা দ্বারা প্রতিস্থাপিত হয়।  পটভূমি পাকিস্তানের স্বাধীনতা লাভের পরের দিন তথা ১৫ আগস্ট ১৯৪৭ সালে পূর্ববঙ্গের প্রাদেশিক রাজধানী ঢাকায় অবস্থিত কার্জন হলে প্রাদেশিক গভর্নর ফ্র্যাডেরিক চালমার্স‌ বোর্নের নিকট প্রদেশের প্রথম মন্ত্রিসভার প্রধানমন্ত্রী খাজা নাজিমুদ্দিন ও তার দুই মন্ত্রী শপথগ্রহণ করেন। ১১ সেপ্টেম্বর ১৯৪৮ সালে পাকিস্তানের গভর্নর জেনারেল মুহাম্মদ আলী জিন্নাহ মৃত্যুবরণ করেন। ১৪ সেপ্টেম্বর ১৯৪৮ সালে খাজা নাজিমুদ্দিন পাকিস্তানের নতুন গভর্নর জেনারেল হন। একই দিনে পূর্ববঙ্গের বেসামরিক সরবরাহ মন্ত্রী নুরুল আমিন করাচি থেকে ঢাকায় ফিরে আসেন। বলা হয়েছিল যে প্রাদেশিক গভর্নরের আহবানে তিনি পূর্ববর্তী মন্ত্রিসভার সদস্যদের নিয়ে একটি নতুন মন্ত্রিসভা গঠন করবেন। এর পরের দিন মুহাম্মদ আলী জিন্নাহের মৃত্যুর প্রতি সম্মান জানিয়ে কোনরকম আনুষ্ঠানিকতা ছাড়া নতুন মন্ত্রিসভার সদস্যদের শপথগ্রহণ করানো হয়। এই মন্ত্রিসভার সদস্য সংখ্যা ছিল আটজন এবং প্রাদেশিক প্রধানমন্ত্রী নুরুল আমিন ছিলেন।  পতন বাংলা ভাষা আন্দোলন চলাকালে ২১ ফেব্রুয়ারি ১৯৫২ সালে পুলিশের গুলিতে শিক্ষার্থী নিহতের ঘটনার প্রেক্ষিতে দাঙ্গার ফলে প্রধানমন্ত্রী নুরুল আমিন পদত্যাগ করতে চেয়েছিলেন। সেই সময় নতুন প্রধানমন্ত্রী করতে তার মন্ত্রিসভার দুজন সদস্য এ কে ফজলুল হকের নিকট আলোচনা করেছিল যিনি তখন পাকিস্তান মুসলিম লীগ সমর্থক ছিলেন। কিন্তু আজিজ আহমেদ নেতৃত্বাধীন সরকারি কর্মকর্তাদের একটি গোষ্ঠীর চাপে তিনি তখন পদত্যাগ করেননি। তাদের মতে এ কে ফজলুল হক প্রাদেশিক প্রধানমন্ত্রী হলে তিনি নিজের মন্ত্রিসভায় বামপন্থী ও যুক্তবঙ্গের সমর্থকদের ঠাঁই দিবেন, যার ফলে পূর্ববঙ্গ বিলীন হয়ে যেতে পারে। ১৯৫৪ সালে ৮ থেকে ১২ মার্চ পর্যন্ত চার দিনব্যাপী অনুষ্ঠিত পূর্ববঙ্গের সর্বপ্রথম প্রাদেশিক নির্বাচনে চারটি দলের ঐক্যজোট যুক্তফ্রন্ট ৩০৯টি আসনের মধ্যে ২২৮টি আসন পেয়ে জয়লাভ করে। ১৪ মার্চ ১৯৫৪ সালে প্রথম পূর্ববঙ্গ আইনসভার মেয়াদ সমাপ্ত হয় এবং আমিন মন্ত্রিসভার বিলুপ্তি ঘটে। ফলে ৩ এপ্রিল ১৯৫৪ সালে যুক্তফ্রন্টের সদস্য দল কৃষক শ্রমিক পার্টির নেতা এ কে ফজলুল হক নেতৃত্বাধীন তৃতীয় হক মন্ত্রিসভা গঠিত হয়।  সদস্য মন্ত্রিসভা নিম্নলিখিত মন্ত্রীদের নিয়ে গঠিত ছিল:  তথ্যসূত্র  বিষয়শ্রেণী:পূর্ব পাকিস্তানের মন্ত্রিসভা বিষয়শ্রেণী:১৯৪৮-এ প্রতিষ্ঠিত মন্ত্রিসভা বিষয়শ্রেণী:১৯৫৪-এ বিলুপ্ত মন্ত্রিসভা বিষয়শ্রেণী:১৯৪৮-এ পূর্ববঙ্গে প্রতিষ্ঠিত বিষয়শ্রেণী:১৯৫৪-এ পূর্ববঙ্গে বিলুপ্ত
অমরা () হলো গর্ভাশয়ের ভেতর এক প্রকার টিস্যু যেখান থেকে ডিম্বক সৃষ্টি হয়। যে বিশেষ অঙ্গের মাধ্যমে মাতৃকোষে ভ্রূণ ক্রমবর্ধমান এবং মাতৃ জরায়ুর টিস্যুর সাথে যুক্ত থাকে ও সমন্বয় সাধন করে তাকে অমরা বা গর্ভফুল বলে।   গঠন   গর্ভাবস্থায় ভ্রূণ ও মাতৃদেহের মধ্যে অস্থায়ী টিস্যু দ্বারা সংযোগ স্থাপিত হয়। এই কলার মাধ্যমে ভ্রূণে মাতৃদেহ থেকে পুষ্টিদ্রব্য ও অক্সিজেন পৌঁছায় এবং ভ্রূণ থেকে বিপাকজাত ক্ষতিকারক পদার্থ মাতৃদেহে আসে। এই অস্থায়ী টিস্যু হলো অমরা বা প্লাসেন্টা।  গর্ভবতী স্ত্রী লোকের জরায়ুর এন্ডোমেট্রিয়ামে ব্লাস্টোসিস্ট রোপণের পর থেকেই অমরা উৎপত্তি হতে শুরু হয়।  অমরা মাতৃদেহের অংশ ও ভ্রূণের অংশ নিয়ে গঠিত। মৃতদেহের অংশ হলো ব্লাড সাইনাস আর ভ্রূণ এর অংশ হলো কোরিওনিক ভিলাই ।   কাজ:   অমরার সাহায্যে ভ্রূণ জরায়ুর গাত্রে সংস্থাপিত হয়। অমরা অনেকটা ফুসফুসের মতো কাজ করে। অমরার মাধ্যমে মায়ের রক্ত থেকে অক্সিজেন গ্রহণ এবং ভ্রূণ থেকে কার্বন ডাইঅক্সাইডের বিনিময় ঘটে। অমরাতে সঞ্চিত প্রোটিন লিপিড, ক্যালসিয়াম প্রয়োজনে ভেঙে যায় এবং ভ্রূণের রক্তে মেশে। মায়ের দেহ থেকে ভ্রূণে রোগ জীবাণু প্রবেশ বাধা দেয় অমরা। মায়ের দেহে গঠিত অ্যান্টিবডি অমরার মাধ্যমে ভ্রূণের রক্তে প্রবেশ করে।অমরা একই সাথে বৃক্কের মতো কাজ করে। বিপাকের ফলে যে বর্জ্য পদার্থ উৎপন্ন হয় তা অমরার মাধ্যমে ভ্রূণের দেহ থেকে অপসারিত হয়। অমরা কিছু গুরুত্বপূর্ণ হরমোন তৈরি করে। এই হরমোন ভ্রূণের রক্ষণাবেক্ষণ ও তার স্বাভাবিক গঠনে সাহায্য করে অমরা অন্তঃক্ষরা গ্রন্থি হিসেবে কাজ করে। অমরা থেকে HCG,HCS, প্রোজেস্টেরন, রিল্যাক্সিন ক্ষরিত হয়।  *প্লাসেন্টার বিরূপ কার্য হল অতিরিক্ত antiRh ফ্যাক্টর এর কারণে ভ্রুনের এরিথ্রো ব্লাস্টোসিস ফিটালিস অস্বাভাবিকতা হয় আবার ফোনের অনেক জেনেটিক্যাল অস্বাভাবিকতা, হেপাটাইটিস বি এর সংক্রমণ ঘটতে পারে।   ছবি    তথসূত্র  অমরার অপর নাম হল গর্ভফুল।  বিষয়শ্রেণী:জীববিজ্ঞান বিষয়শ্রেণী:প্রাণিবিজ্ঞান বিষয়শ্রেণী:অঙ্গ বিষয়শ্রেণী:কার্ডিওভাস্কুলার সিস্টেমের ভ্রূণতত্ত্ব বিষয়শ্রেণী:প্রজননতন্ত্র বিষয়শ্রেণী:অণুজীবসমগ্র
ভালেরি মারি র‍্যনে জর্জ জিস্কার দেস্তাঁ (জন্ম ২ ফেব্রুয়ারি ১৯২৬–২ ডিসেম্বর ২০২০) একজন জ্যেষ্ঠ ফরাসি রাজনীতিবিদ যিনি ফ্রান্সের রাষ্ট্রপতি হিসেবে ১৯৭৪ থেকে ১৯৮১ সাল পর্যন্ত দায়িত্ব পালন করেছিলেন।  জিস্কার দেস্তাঁ বিভিন্ন সামাজিক প্রশ্নে (যেমন বিবাহবিচ্ছেদ, জন্মনিয়ন্ত্রণ, গর্ভপাত, ইত্যাদি) উদারপন্থা অবলম্বন করেন। তিনি ফ্রান্সের আধুনিকায়নের জন্য জোর প্রচেষ্টা চালান। তার শাসনামলে উচ্চগতির রেলগাড়ি "তেজেভে" (TGV; Train à Grande Vitesse ত্রাঁ আ গ্রঁত ভিতেস) নির্মাণের কাজ শুরু হয়। তিনি পারমাণবিক শক্তিকে ফ্রান্সের শক্তির মূল উৎস হিসেবে প্রতিষ্ঠা করেন। কিন্তু ১৯৭৩ সালে একটি শক্তি সংকট ঘটে, যা ফ্রান্সের ২য় বিশ্বযুদ্ধ-পরবর্তী ৩০ বছরের উন্নয়নের ধারা ব্যাহত করে ও অর্থনৈতিক মন্দার জন্ম দেয়, এবং যার কারণে জিস্কার দেস্তার জনপ্রিয়তা হ্রাস পায়। জিস্কার দেস্তাঁ রাজনৈতিক ক্ষেত্রের ডান ও বাম -- দুই পার্শ্ব থেকেই রাজনৈতিক বিরোধিতার সম্মুখীন হন। একদিকে ছিল ফ্রঁসোয়া মিতেরঁ-র অধীনে নব্য একীভূত বামদলগুলি এবং অন্যদিকে ডানপন্থী জাক শিরাকের উত্থান ঘটে, যিনি শার্ল দ্য গোলের নীতি পুনরায় প্রয়োগের অনুসারী ছিলেন। ভালেরি জিস্কার দেস্তাঁ ১৯৮১ সালে ফ্রান্সের রাষ্ট্রপতি নির্বাচনের পূর্বে অনুষ্ঠিত জনমত জরিপে উচ্চ সমর্থন লাভ করলেও নির্বাচনের ২য় রাউন্ডে গিয়ে ফ্রঁসোয়া মিতেরঁ-র কাছে পরাজিত হন।  তথ্যসূত্র   বিষয়শ্রেণী:১৯২৬-এ জন্ম বিষয়শ্রেণী:২০২০-এ মৃত্যু বিষয়শ্রেণী:ফ্রান্সের রাষ্ট্রপতি বিষয়শ্রেণী:দ্বিতীয় বিশ্বযুদ্ধের ফরাসি সামরিক কর্মকর্তা বিষয়শ্রেণী:ফরাসি রোমান ক্যাথলিক বিষয়শ্রেণী:স্নায়ুযুদ্ধের ব্যক্তি
এলিজাবেথ ডিঅর ফল সো (জন্ম ১৯৬৮) সেনেগালের একজন আইনজ্ঞ এবং আইনবিশেষজ্ঞ।PORTRAIT: Me Dior Fall Sow, une pionnière toujours aux aguets, Thiey Dakar, 24 November 2017. Accessed 10 March 2020. তিনি সেনেগালের প্রথম নারী অভিশংসক, যিনি ১৯৭৬ সালে সেইন্ট লুইসের রিপাবলিক অ্যাট দ্য কোর্ট অব ফার্স্ট ইনস্ট্যান্সে নিযুক্ত। অ্যাসোসিয়েশন অব উম্যান জুরিস্টের সম্মানজনক সভাপতি হিসেবে দায়িত্ব পালন করেন।   জীবনী  ১৯৭৬ সালে ডিঅর ফল সো সেইন্ট লুইসের সরকারি অভিশংসক হিসেবে নিযুক্ত হন। এর মাধ্যমে তিনি সেনেগালের প্রথম নারী অভিশংসক হন। তিনি ন্যাশনাল ডিরেক্টর অব এডুকেশন সুপারভিশন অ্যান্ড সোশ্যাল প্রোটেকশান, লীগ্যাল অ্যাফেয়ার্স অ্যাট সোনাটেল-অরেঞ্জ প্রতিষ্ঠানসমূহের পরিচালক হিসেবে এবং পরবর্তীতে আন্তর্জাতিক ক্রাইম ট্রাইব্যুনাল ফর রুয়ান্ডার আইন উপদেষ্টা, রুয়ান্ডার ক্রিমিনাল কোর্ট অব জাস্টিসের আপিল বিভাগের প্রধান অ্যাটর্নি জেনারেল এবং আন্তর্জাতিক অপরাধ আদালতের উপদেষ্টা হিসেবেও দায়িত্ব পালন করেন।Dior Fall Sow, ellesolaire.org. Accessed 10 March 2020.  ইউনিসেফের তত্ত্বাবধানে পরিচালিত গবেষণাদ্বারা ইউএন নীতিমালা অনুযায়ী সেনেগালের আইন সংস্কার করার উদ্দেশ্যে ডিঅর ফল সো সেনেগালের ১৯৯৯ সালের আইন সংস্কার করে। এর মাধ্যমে নারী খৎনা আইনের অবসান ঘটে।David Hecht, When a law sweeps in, tradition lashes back, Christian Science Monitor, February 4, 1999. Accessed 10 March 2020.  ২০০১ সাল থেকে ২০০৫ সাল পর্যন্ত আফ্রিকান কমিটি অব এক্সপার্টস অন দ্য রাইটস অ্যান্ড ওয়েলফেয়ার অব দ্য চাইল্ডের সদস্য ছিলেন।Former Members , ACERWC. Accessed 10 March 2020.  ২০১৫ সালে তিনি নেটওয়ার্ক অব জার্নালিস্টস ইন জেন্ডার অ্যান্ড হিউম্যান রাইটসের সম্মানজনক সভাপতির দায়িত্বে নিযুক্ত করা হয়।   অবদান   "দ্য রাইটস অব চিলড্রেন ইন দ্য আফ্রিকান জুডিসিয়াল সিস্টেম", ই. ভেরহেলেন (সংস্করণ) আন্ডারস্ট্যান্ডিং চিলড্রেনস রাইটস, ইউনিভার্সিটি অব ঘেন্ট, ১৯৯৬।   তথ্যসূত্র   বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:সেনেগালের নারী আইনজীবী বিষয়শ্রেণী:সেনেগালের আইনজ্ঞ
শ্রীনাথজি মন্দির বাহরাইনের সবচেয়ে পুরাতন হিন্দু মন্দির। এটি বাহরাইনের রাজধানী মানামায় অবস্থিত। মন্দিরটি শ্রীনাথজির উদ্দেশ্যে উৎসর্গীকৃত। শ্রীনাথজি হল কৃষ্ণের একটি রূপ যা সাত বছরের বালক রূপে উদ্ভাসিত।Book Review: "Krishna as Shrinathji: Rajasthani Paintings from Nathdvara" by Amit Ambalal, for Journal of the American Academy of Religion, June, 1988   ইতিহাস  ভারত বিভাগের পূর্বে সিন্ধ প্রদেশ থেকে বাহরাইনে চলে আসা থাট্টাই হিন্দু সম্প্রদায়ের দ্বারা ১৮১৭ সালে মন্দিরটি নির্মিত হয়েছিল। ২০১৯ সালে, ভারতের প্রধানমন্ত্রী নরেন্দ্র মোদী মন্দিরটি দর্শন করেন এবং এটির পুনঃসংস্কারের জন্য $৪.২ মিলিয়ন অর্থ বরাদ্দ করেন। চিত্রসম্ভার   আরও দেখুন   হিন্দু মন্দির  হিন্দু মন্দিরের তালিকা  শিব মন্দির, মাস্কট , ওমান  হিন্দু সাম্রাজ্য এবং রাজবংশের তালিকা   তথ্যসূত্র   বহিঃসংযোগ   বিষয়শ্রেণী:কৃষ্ণ মন্দির বিষয়শ্রেণী:বাহরাইনের হিন্দু মন্দির বিষয়শ্রেণী:মানামার হিন্দু মন্দির বিষয়শ্রেণী:১৯শ শতাব্দীর হিন্দু মন্দির বিষয়শ্রেণী:মানামায় ভবন ও কাঠামো
থাম্ব|১৯৪৮ সালে সুইডিশ সামরিক আদালত।  সামরিক আদালত বা কোর্ট-মার্শাল হলো সেনাবাহিনীতে সৈনিক ও কর্মকর্তাদের চাকরির শৃংখলা ভাঙ্গন জনিত অপরাধের বিচার করার জন্য সেনা কর্মকর্তাদের নিয়ে গঠিত একটি আদালত।  গঠন প্রক্রিয়া এই আদালত কয়েকজন সেনা কর্মকর্তাকে নিয়ে গঠিত হয়।  বিচার প্রক্রিয়া সামরিক আদালত জজ অ্যাডভোকেট নামক আইনি যোগ্যতাসম্পন্ন একজন কর্মকর্তার দেওয়া পরামর্শ অনুযায়ী বিচারকার্য পরিচালনা করেন।নাগরিকদের জানা ভাল; মুহাম্মদ হাবিবুর রহমান; পৃষ্ঠা নম্বর: ৭৪; দ্বিতীয় মুদ্রণ: ফেব্রুয়ারি ২০১৫; প্রথমা প্রকাশন  তথ্যসূত্র  বিষয়শ্রেণী:সরকার বিষয়শ্রেণী:বাংলাদেশের আইন
অ্যামোনিয়াম ক্যাটায়ন হলো ধনাত্মক আধানযুক্ত বহুপরমাণুক আয়ন যার রাসায়নিক সংকেত হলো । অ্যামোনিয়ার () প্রোটনেশনের মাধ্যমে অ্যামোনিয়াম গঠিত হয়। এছাড়া অ্যামোনিয়াম ধনাত্মক চার্জযুক্ত বা প্রোটোনেটেড প্রতিস্থাপিত অ্যামিন এবং চতুর্মুখী অ্যামোনিয়াম ক্যাটায়নের একটি সাধারণ নাম।   অম্ল–ক্ষারক বৈশিষ্ট্য  দুর্বল ক্ষারক অ্যামোনিয়া, ব্রাউনস্টেড অম্লের (প্রোটন দাতা) সাথে বিক্রিয়া করে অ্যামোনিয়াম আয়ন উৎপন্ন করে:   H+ + NH3 → NH  অ্যামোনিয়াম আয়নটি সামান্য অম্লীয়, এবং ব্রেনস্টেড ক্ষারের সাথে বিক্রিয়ার মাধ্যমে আয়নবিহীন অ্যামোনিয়া অণুতে পরিণত হয়:   NH + B− → HB + NH3  সুতরাং, শক্তিশালী ক্ষারসহ অ্যামোনিয়াম লবণের ঘন দ্রবণ থেকে অ্যামোনিয়া পাওয়া যায়। অ্যামোনিয়া যখন পানিতে দ্রবীভূত হয়, তখন এর অল্প পরিমাণ অ্যামোনিয়াম আয়নে রূপান্তরিত হয়:   H2O + NH3  OH− + NH  অ্যামোনিয়া যে মাত্রায় অ্যামোনিয়াম আয়ন গঠন করে তা দ্রবণের pH এর উপর নির্ভর করে। যদি pH কম থাকে তবে সাম্যাবস্থা ডানে সরে যায় এবং আরও অ্যামোনিয়া অণু অ্যামোনিয়াম আয়নে রূপান্তরিত হয়। যদি pH এর মান উচ্চ (হাইড্রোজেন আয়নের ঘনত্ব কম) হয়, তাহলে সাম্যাবস্থা বাম দিকে সরে যায় এবং হাইড্রোক্সাইড আয়ন অ্যামোনিয়াম আয়ন থেকে একটি প্রোটন গ্রহণ করে অ্যামোনিয়া তৈরি করে।  অ্যামোনিয়াম যৌগের গঠন বাষ্প পর্যায়েও ঘটতে পারে; উদাহরণস্বরূপ, যখন অ্যামোনিয়া বাষ্প হাইড্রোজেন ক্লোরাইড বাষ্পের সংস্পর্শে আসে তখন অ্যামোনিয়াম ক্লোরাইডের সাদা মেঘ গঠিত হয়, যা অবশেষে উপরিভাগে পাতলা সাদা কঠিন স্তর হিসাবে স্থির হয়ে যায়।   কাঠামো এবং বন্ধন  অ্যামোনিয়ায় নাইট্রোজেন (N) পরমাণুর উপরে একটি লাইন হিসাবে প্রদর্শিত নিঃসঙ্গ ইলেক্ট্রন জোড়া প্রোটন (H+) এর সাথে বন্ধন গঠন করে। চারটি N–H বন্ধনই একই রকমের পোলার সমযোজী বন্ধন। আয়নটির একটি চতুস্তলকীয় কাঠামো রয়েছে এবং এটি মিথেন এবং বোরোহাইড্রাইডের আইসোইলেকট্রনিক। আকারের দিক থেকে অ্যামোনিয়াম ক্যাটায়ন (rionic = ১৭৫ pm) সিজিয়াম ক্যাটায়নের (rionic = ১৮৩ pm) সাথে সাদৃশ্যপূর্ণ।   ধাতু  অ্যামোনিয়াম আয়নের সাথে ভারী ক্ষারীয় ধাতব ক্যাটায়নের সাদৃশ্যপূর্ণ বৈশিষ্ট্য রয়েছে এবং এটিকে প্রায়শই সমতুল্য হিসাবে বিবেচনা করা হয়। গ্যাসীয় দৈত্য গ্রহ ইউরেনাস ও নেপচুনের অভ্যন্তরের মতো উচ্চ চাপে অ্যামোনিয়ামও ধাতুর ন্যায় আচরণ (ইলেকট্রন সাগরে NH আয়ন) করবে বলে আশা করা হচ্ছে।  সাধারণ অবস্থায় অ্যামোনিয়াম বিশুদ্ধ ধাতু হিসাবে না থাকলেও এটি অ্যামালগাম (পারদযুক্ত খাদ) হিসাবে থাকে।   তথ্যসূত্র     বিষয়শ্রেণী:ক্যাটায়ন
সালভাদোরীয় ফুটবল ফেডারেশন (, ; এছাড়াও সংক্ষেপে ফেসফুত নামে পরিচিত) হচ্ছে এল সালভাদোরের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩৫ সালে প্রতিষ্ঠিত হয়েছে। এটি প্রতিষ্ঠার ৩ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৬ বছর পর ১৯৬১ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর এল সালভাদোরের রাজধানী সান সালভাদোরে অবস্থিত।  ২০১০ সালের মে মাসে, সালভাদোরীয় সরকার ফেসফুতে প্রতিনিধিত্ব করার জন্য সাধারণীকরণ কমিটির কর্তৃত্বকে স্বীকৃতি দেয়নি, এই কারণেই ফিফা সকল প্রতিযোগিতায় আন্তর্জাতিক সংক্ষিপ্তভাবে সালভাদোরীয় দলের স্থগিতাদেশ ঘোষণা করেছিলেন; অতঃপর ২৮শে মে তারিখে স্থগিতাদেশ প্রত্যাহার করা হয়েছিল। ২০১৩ সালের সেপ্টেম্বর মাসে এই সংস্থা ম্যাচ ফিক্সিংয়ের দায়ে জাতীয় দলের ১৪ সদস্যের উপর আজীবন নিষেধাজ্ঞা আরোপ করেছিল এবং আরও তিনজন খেলোয়াড়কে ছয় থেকে ১৮ মাসের জন্য নিষিদ্ধ করা হয়েছিল। খেলোয়াড়দের বিরুদ্ধে আন্তর্জাতিক ম্যাচের জন্য ঘুষ গ্রহণ করার অভিযোগ আনা হয়েছিল।BBC; El Salvador match-fixing: 14 footballers banned for life  এই সংস্থাটি এল সালভাদোরের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে এল সালভাদোর ফুবল প্রথম বিভাগ, সালভাদোরীয় নারী ফুটবল চ্যাম্পিয়নশিপ এবং কোপা এল সালভাদোরের মতো প্রতিযোগিতার সকল কার্যক্রম পরিচালনা করে।laprensagrafica.com ; Football finally has a women's league বর্তমানে সালভাদোরীয় ফুটবল ফেডারেশনের সভাপতির দায়িত্ব পালন করছেন উগো কারিয়ো এবং সাধারণ সম্পাদকের দায়িত্ব পালন করছেন লুইস পেরেস।  কর্মকর্তা   অবস্থান  নাম সভাপতি  উগো কারিয়ো সহ-সভাপতি  এমেরসন আবালোস হুয়ান পাবলো এরেরা সাধারণ সম্পাদক  লুইস পেরেস কোষাধ্যক্ষ  হুয়ান বালেনজুয়েলা গণমাধ্যম এবং যোগাযোগ পরিচালক  হুয়াদালুপে জুনিগা প্রযুক্তিগত পরিচালক  বিক্তোরিনো রদ্রিগেস ফুটসাল সমন্বয়কারী  হোসে দে লা ক্রুস জাতীয় দলের কোচ (পুরুষ)  কার্লোস দে লোস কবোস জাতীয় দলের কোচ (নারী)  এলমের গুদোস রেফারি সমন্বয়কারী  হোয়েল আগিলার  তথ্যসূত্র  বহিঃসংযোগ      ফিফা-এ সালভাদোরীয় ফুটবল ফেডারেশন    কনকাকাফ-এ সালভাদোরীয় ফুটবল ফেডারেশন    বিষয়শ্রেণী:সালভাদোরীয় ফুটবল ফেডারেশন বিষয়শ্রেণী:১৯৩৫-এ এল সালভাদোর-এ প্রতিষ্ঠিত বিষয়শ্রেণী:১৯৩৫-এ প্রতিষ্ঠিত ক্রীড়া সংস্থা বিষয়শ্রেণী:এল সালভাদোরের ক্রীড়া নিয়ন্ত্রণ সংস্থা বিষয়শ্রেণী:এল সালভাদোরের ফুটবল পরিচালনা পরিষদ বিষয়শ্রেণী:কনকাকাফের সদস্য
কম্পন () হল এমন একটি ঘটনা যেখানে কোন সাম্যাবস্থানের উভয় পার্শ্বে স্পন্দন ঘটে থাকে। অর্থাৎ কোন বস্তু তার পর্যাবৃত্ত গতির একটি পূর্ণ স্পন্দন সম্পন্নকালে তার গতির অর্ধেক সময় সাম্যাবস্থানের একদিকে এবং বাকি অর্ধেক সময় সাম্যাবস্থানের বিপরীত দিকে গমন করে। এই ধরনের স্পন্দন দেখা যায় সরল দোলকে বা স্প্রিং এর প্রান্তে ঝুলন্ত কোন বস্তুতে, কিংবা গিটারের তারে শব্দ সৃষ্টির সময়। থাম্ব|তবলার পর্দায় আঘাতের ফলে সৃষ্ট কম্পন  কম্পন বিভিন্ন ক্ষেত্রেই খুব গুরুত্বপূর্ণ। সকল ধরনের শব্দ কম্পনের ফলেই সৃষ্টি হয়। বাদ্যযন্ত্র, লাউডস্পিকার, ফোন ইত্যাদির কম্পন আকাঙ্ক্ষিত।  আবার অনেক ক্ষেত্রেই কম্পন অনাকাঙ্ক্ষিত। কম্পনের ফলে শক্তির অপচয় ঘটে যেমন বায়ু কলে বা পানিবিদ্যুৎ কেন্দ্রে টারবাইন ঘুরিয়ে বিদ্যুৎ উৎপাদনের সময় কিংবা কোন বৈদ্যুতিক মোটর থেকে ঘূর্নন শক্তি উৎপাদনের সময় কম্পনের ফলে শক্তির অপচয় ঘটে।  শব্দ ও কম্পন বিষয়ক পড়াশোনা সম্পর্কিত। শব্দ বা চাপ তরঙ্গ কম্পনশীল বস্তু থেকে তৈরি হয়। তাই শব্দ দূষণ কমানোর জন্য কম্পন বিষয়ক কাজ করতে হবে।   ধরণ  মুক্ত কম্পন পাওয়া যায় যখন প্রাথমিকভাবে কোনো বস্তুকে গতি দিয়ে মুক্তভাবে কাঁপতে দেওয়া হয়। উদাহরণস্বরূপ দোলনায় টেনে ছেড়ে দেওয়া। এই বলবিদ্যা ব্যবস্থা এক বা একাধিক প্রাকৃতিক কম্পাঙ্কে কাঁপতে থাকে এবং বলের প্রয়োগহীনতার জন্য গতি কমতে থাকে।   Typesসম্পাদনা  বাধ্যতামূলক কম্পন হলো যখন সময়-নিরপেক্ষ পরিবর্তন (ভার, সরণ, গতি, ত্বরণ) কোনো ব্যবস্থায় প্রয়োগ করা হয়। এটি পর্যায়বৃত্তিক ও স্থিতিশীল ইনপুট,  Forced vibration is when a time-varying disturbance (load, displacement, velocity, or acceleration) is applied to a mechanical system. The disturbance can be a periodic and steady-state input, a transient input, or a random input. The periodic input can be a harmonic or a non-harmonic disturbance. Examples of these types of vibration include a washing machine shaking due to an imbalance, transportation vibration caused by an engine or uneven road, or the vibration of a building during an earthquake. For linear systems, the frequency of the steady-state vibration response resulting from the application of a periodic, harmonic input is equal to the frequency of the applied force or motion, with the response magnitude being dependent on the actual mechanical system.  Damped vibration: When the energy of a vibrating system is gradually dissipated by friction and other resistances, the vibrations are said to be damped. The vibrations gradually reduce or change in frequency or intensity or cease and the system rests in its equilibrium position. An example of this type of vibration is the vehicular suspension dampened by the shock absorber.   তথ্যসূত্র    বহিঃসংযোগ    Vibration and Shock - Type Testing Guidebook (PDF)  Hyperphysics Educational Website, Oscillation/Vibration Concepts  Nelson Publishing, Evaluation Engineering Magazine  Structural Dynamics and Vibration Laboratory of McGill University  Normal vibration modes of a circular membrane  Free Excel sheets to estimate modal parameters    বিষয়শ্রেণী:ফলিত গণিত